Komission asetus (EY) N:o 1638/2001, annettu 24 päivänä heinäkuuta 2001, muualla kuin Pohjois-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta annetun neuvoston asetuksen (EY) N:o 2597/95 muuttamisesta



Virallinen lehti nro L 222 , 17/08/2001 s. 0029 - 0052



Komission asetus (EY) N:o 1638/2001, annettu 24 päivänä heinäkuuta 2001, muualla kuin Pohjois-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta annetun neuvoston asetuksen (EY) N:o 2597/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muualla kuin Pohjois-Atlantilla kalastavien jäsenvaltioiden nimellissaaliiden määriä koskevien tietojen toimittamisesta 23 päivänä lokakuuta 1995 annetun neuvoston asetuksen (EY) N:o 2597/95(1) ja erityisesti sen 2 artiklan 5 kohdan ja 4 artiklan, sekä katsoo seuraavaa: (1) Villieläimistön ja -kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin yhdeksännessä kokouksessa vuonna 1994 vaadittiin, että Yhdistyneiden Kansakuntien elintarvike- ja maatalousjärjestö (FAO) ja alueelliset kalastusalan elimet huolehtisivat rustokalalajien (hait ja rauskut) saaliiden määriä ja kauppaa koskevien tietojen seurannasta. (2) FAO on yhteistyössä asianomaisten alueellisten kalastusalan elinten kanssa laatinut luettelon rustokalalajeista, joiden osalta saalistietoja tulisi kerätä Statlant-järjestelmän kyselylomakkeilla. (3) Asetuksen (EY) N:o 2597/95 4 artiklassa säädetään, että jäsenvaltiot voivat, Eurostatin annettua siihen etukäteen luvan, ilmoittaa tiedot myös muussa kuin asetuksen liitteessä 5 määrätyssä muodossa tai muulla välineellä. (4) Useat jäsenvaltiot ovat pyytäneet, että tiedot voisi ilmoittaa muussa muodossa tai muulla välineellä kuin neuvoston asetuksen (EY) N:o 2597/95 liitteessä 5 on esitetty (edellä mainitun Statlant-kyselylomakkeen vastine). (5) Tässä asetuksessa säädetyt toimenpiteet ovat neuvoston päätöksellä 72/279/ETY(2) perustetun pysyvän maataloustilastokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2597/95 liite 4 tämän asetuksen liitteellä I. 2 artikla Jäsenvaltiot voivat toimittaa tiedot tämän asetuksen liitteessä II esitetyssä muodossa. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 2001. Komission puolesta Pedro Solbes Mira Komission jäsen (1) EYVL L 270, 13.11.1995, s. 1. (2) EYVL L 179, 7.8.1972, s. 1. LIITE I LUETTELO LAJEISTA, JOITA KOSKEVAT TIEDOT ON ILMOITETTAVA KUNKIN PÄÄKALASTUSALUEEN OSALTA Alla esitetty luettelo kattaa lajit, joita koskevia saalistietoja on ilmoitettu virallisissa tilastoissa. Mikäli mahdollista, jäsenvaltioiden tulisi ilmoittaa tiedot kaikista tunnistetuista lajeista. Kun yksittäisiä lajeja ei pystytä tunnistamaan, saalistiedot on ryhmiteltävä ja ilmoitettava mahdollisimman tarkasti asiaan kuuluvissa kohdissa. Huom. e.m.l. on lyhenne, joka tarkoittaa "ei muualla luokiteltu". Keski-Atlantin itäosat (pääkalastusalue 34) >TAULUKON PAIKKA> Välimeri ja Mustameri (pääkalastusalue 37) >TAULUKON PAIKKA> Lounais-Atlantti (pääkalastusalue 41) >TAULUKON PAIKKA> Kaakkois-Atlantti (pääkalastusalue 47) >TAULUKON PAIKKA> Läntinen Intian valtameri (pääkalastusalue 51) >TAULUKON PAIKKA> LIITE II MUITA ALUEITA KUIN POHJOIS-ATLANTTIA KOSKEVIEN SAALISTIETOJEN TOIMITTAMINEN MAGNEETTISILLA TIETOVÄLINEILLÄ A. KOODAUSMUOTO Tiedot olisi toimitettava vaihtelevan pituisina tietueina siten, että tietueen kenttien välissä on kaksoispiste (:). Jokaiseen tietueeseen olisi sisällytettävä seuraavat kentät: >TAULUKON PAIKKA> a) Saalis on ilmoitettava maihintuotuna elopainona, joka on pyöristetty lähimpään tonniin. b) Määriin, jotka ovat alle puolen yksikön, liitetään merkintä "-1". c) Maakoodit: Itävalta AUT Belgia BEL Tanska DNK Suomi FIN Ranska FRA Saksa DEU Kreikka GRC Irlanti IRL Italia ITA Luxemburg LUX Alankomaat NLD Portugali PRT Espanja ESP Ruotsi SWE Yhdistynyt kuningaskunta GBR Islanti ISL Norja NOR Bulgaria BGR Kypros CYP Tsekki CZE Viro EST Unkari HUN Latvia LVA Liettua LTU Malta MLT Puola POL Romania ROM Slovakia SVK Slovenia SVN Turkki TUR B. TAPA, JOLLA TIEDOT TOIMITETAAN EUROOPAN KOMISSIOLLE Tiedot olisi toimitettava sähköisessä muodossa (esimerkiksi sähköpostin liitetiedostona), mikäli mahdollista. Jos tämä ei ole mahdollista, hyväksytään tietojen toimittaminen 3,5" HD -levykkeellä.